ความหวัง ความจริง!?
เดือน ก.พ. ชั่งเป็นอะไรที่ไม่สดใสเอาเสียเลยกับบรรยากาศการลงทุนในตลาดหุ้นไทย ไม่สมเป็นเดือนแห่งความรักที่ว่าทุกอย่างต้องเป็นสีชมพู!!!
เดือน ก.พ. ชั่งเป็นอะไรที่ไม่สดใสเอาเสียเลยกับบรรยากาศการลงทุนในตลาดหุ้นไทย ไม่สมเป็นเดือนแห่งความรักที่ว่าทุกอย่างต้องเป็นสีชมพู!!!
26 ก.พ. 2566

เดือน ก.พ. ช่างเป็นอะไรที่ไม่สดใสเอาเสียเลยกับบรรยากาศการลงทุนในตลาดหุ้นไทย ไม่สมเป็นเดือนแห่งความรักที่ว่าทุกอย่างต้องเป็นสีชมพู!!! สวยหรู… ดังภาพที่หลายคนวาดฝันไว้ เพราะความจริงดัชนีกลับเคลื่อนไหวลักษณะ Side Way Down แล้วไหลลงจนหลุดแนวรับสำคัญ 1,650 จุดจนได้ ทำให้ล่าสุดมาอยู่ที่ระดับ 1,634.02 จุด ลบไป 18.45 จุด ด้วยมูลค่าซื้อขาย 6.72 หมื่นล้านบาท ทำให้ “โมนิก้า” ระทมขมขื่นไปกับนักลงทุนไปด้วยเจ้าค่ะ
ส่วนหนึ่งเกิดจากความผิดหวัง ว่าผลประกอบการไตรมาส 4/65 บริษัทขนาดใหญ่ออกมาต่ำกว่านักวิเคราะห์และตลาดคาดการณ์ไว้มาก เหตุเกิดจากต้นทุนและค่าจ่ายใช้ที่เพิ่มขึ้น ทำให้เกิดอาการแพนิกเทขายหุ้นเพื่อลดความเสี่ยงออกมาก่อนให้เห็นนั่นเอง เพราะนักลงทุนวิตกกังวลว่าผลประกอบการบริษัทขนาดกลาง และบริษัทขนาดเล็กจะออกมาแย่เช่นเดียวกันด้วย ดังนั้น “โมนิก้า” ยังยืดมั่นว่าสัจธรรมของความจริงเป็นสิ่งไม่ตายพะเจ้าคะ
แม้ว่ามีการตั้งความหวังกับผู้ที่จะมากอบกู้ตลาดหุ้นแห่งนี้เป้าคือ กองทุนว่าเริ่มเห็นทยอยกลับเข้ามาไล่เก็บหุ้นนับตั้งแต่ต้นเดือนจนถึงปัจจุบันอย่างต่อเนื่อง โดยซื้อสุทธิไปแล้ว 1.34 หมื่นล้านบาท ร่วมด้วยช่วยกันกับรายย่อยซื้อสุทธิ 2.37 หมื่นล้านบาท และป็อปเทรดซื้อสุทธิ 665 ล้านบาท แต่ก็ไม่สามารถต้านแรงเทขายหนักหน่วงของนักลงทุนต่างชาติจำนวน 3.77 หมื่นล้านบาท อย่างไรก็ดี “โมนิก้า” ได้เพียงภาวนาว่าเดือนถัดไปฟันด์โฟลว์ไหลเข้ามาอีกครั้งหลังตลาดหุ้นเซตเกมใหม่แล้วเจ้าค่ะ
ดังนั้นการเฟ้นหาหุ้นลงทุน “โมนิก้า” ยังยืดหลักเดิม คือลงทุนในหุ้นพื้นฐานดีมีสตอรี่เป็นหลัก เพราะเชื่อว่าสามารถชนะตลาดในช่วงขาลงได้ มิหนำซ้ำฟื้นตัวเร็ว อย่างตัวของ MINT หลังจากประกาศงบปี 65 พลิกมามีกำไรสุดปัง 4.3 พันล้านบาท ราคาหุ้นบนกระดานก็ทะยานขึ้นอย่างต่อเนื่อง ล่าสุดขึ้นมาปิดที่ระดับ 34.50 บาท บวกไป 0.25 บาท หรือขึ้นไป 0.73% ด้วยมูลค่าซื้อขาย 1.55 พันล้านบาท “โมนิก้า” เชื่อว่ารอบนี้มาของจริงไม่ไก่กา ยิ่งธุรกิจโรงแรมและร้านอาหารกลับมาคึกคักขึ้นจ้า
เช่นเดียวกับในรายของ PSL เผลอเมื่อไรราคาหุ้นวิ่งเมื่อนั้น จนทำล่าสุดขึ้นมาปิดที่ระดับ 15.50 บาท บวกไป 0.60 บาท หรือ 4.03% ด้วยมูลค่าซื้อขาย 333 ล้านบาท และยังอยู่ในลักษะเป็น V-Shape ซึ่งยังมีสัญญาณซื้ออยู่ ทำให้มีโอกาสราคาหุ้นขึ้นไปทดสอบแนวต้าน 16-16.10 บาทได้ยาก สอดคล้องดัชนีค่าระวางเรือฟื้นชัดเจนมาแตะ 816 จุด ผนวกกับดีมานด์ของการใช้เรือในการขนสินค้าเพิ่มขึ้น ดังนั้นหากใครอยากเกาะติดไปกับขบวน “โมนิก้า” แนะว่าเคาะขวาได้แต่อย่าแช่นานเดียวอาจคว่ำนะจ๊ะ
เหมือนกับในรายของ WHA คงเอาชนะตลาดหุ้นได้เยี่ยมยอด ด้วยราคาหุ้นปรับตัวขึ้นปิดที่ระดับ 3.98 บาท บวกไป 0.04 บาท หรือขึ้นไป 1.02% ด้วยมูลค่าซื้อขาย 720 ล้านบาท นี่ถือว่าเป็นการขานรับผลงานงบ 65 โกยกำไรกว่า 4 พันล้านบาท โต 56% ทำนิวไฮ สูงกว่าตลาดคาดไว้ แถมจ่ายปันผลให้ชื่นใจอีก 0.1003 บ./หุ้น ขึ้น XD 11 พ.ค. 66 มิหนำซ้ำ “โมนิก้า” แอบได้ยินข่าวจากกลุ่มเม้าท์มอยว่าอาจมีการขายที่ดินแปลงใหญ่ให้เห็นเร็ว ๆ นี้เจ้าค่ะ
อีกรายที่ผลงานว่าว KJL โชว์กำไรปี 65 แตะ 131 ล้านบาท โต 40% รับอานิสงส์จากยอดขายโต พร้อมกับบริหารจัดการคุมต้นทุนได้ดีเยี่ยม ดันมาร์จิ้นเพิ่ม พร้อมใจดีจ่ายปันผลเป็นเงินสด 0.63 บาท และหุ้นปันผล 1 หุ้นเดิมต่อ 1 หุ้นปันผลอีกด้วย ขึ้น XD 10 มี.ค. 66 ปัจจัยบวกดังกล่าวทำให้เข้ามาไล่ราคาหุ้นบนกระดานจนขึ้นไปปิดที่ระดับ 18.40 บ./หุ้น บวกไป 1.70 บาท หรือขึ้นไป 10.18% ด้วยมูลค่าซื้อขาย 303 ล้านบาท งานนี้เป็นการเดิมพันครั้งใหม่สำหรับคนเล่น เดี๊ยนหวังว่าจะไม่หลอกดาวนะคะ
ตบท้ายกันที่หุ้น SVT ฟอร์มสวยไม่ใช้เล่น งบปี 65 กวาดกำไร 85 ล้านบาท โต 27.86% ด้วยยอดขายน้ำในเครื่องตู้กดอัตโนมัติเพิ่มขึ้นมาก แถมเคาะปันผล 0.05 บ./หุ้น ขึ้น XD 9 มี.ค. 66 จนทำให้บรรดาขาลุยถึงกับเข้ากระโจนใส่มือเป็นระวิง จนทำให้ราคาหุ้นวิ่งคึกคักขึ้นไปปิดที่ระดับ 3.84 บาท บวก 0.32 บาท หรือ 9.09% ด้วยมูลค่าซื้อขาย 244 ล้านบาท อย่างไรก็ดีงานนี้เดี๊ยนไม่กล้าพูดเยอะกลัวไม้เดียวจอดจ้า